
Raieloa väljastamine
(Vahtra 3) 

1. Asjaolud ja menetluse käik

06.12.2011.a. esitas Fund Ehitus OÜ (reg.kood 11277437) Narva Linnavalitsuse Linnavara- ja Majandusametile avalduse raieloa väljastamiseks, milles palub väljastada raieloa 60 puu raieks aadressil Vahrta 3 Narva seoses vana päästedepoo ja pommivarjendi lammutamise ja uue päästehoone ehitusega. Töö teostamise aluseks on OÜ Sirkel&Mall 20.01.2011.a. projekti Päästedepoo ja pommivarjendi lammutusprojekt (töö nr. 29-10) osa Likvideeritava haljastuse inventariseering (Joonis AP-3).
2. Õiguslikud alused
Kohaliku omavalitsuse korralduse seaduse § 22 lõike 2 alusel otsustab seadusega kohaliku omavalitsuse pädevusse antud küsimusi kohaliku omavalitsuse volikogu, kes võib delegeerida nende küsimuste lahendamise valitsusele. Kohaliku omavalitsuse korralduse seaduse § 30 lõike 1 punkti 2 kohaselt linnavalitsus lahendab ja korraldab kohaliku elu küsimusi, mis volikogu määruste või otsustega või valla või linna põhimäärusega on pandud täitmiseks valitsusele.
Looduskaitseseaduse § 45 alusel tohib tiheasustusalal asuvaid üksikpuid, välja arvatud kasvav mets metsaseaduse tähenduses ja viljapuud, raiuda kohaliku omavalitsuse loa alusel. Loa andmise tingimused ja korra kehtestab kohalik omavalitsus.

Narva Linnavolikogu 06.03.2008 määruse nr. 20 “Raieloa andmise tingimused ja kord” § 4 lõige 1 punkt 4 sätestab, et juhul kui on vajadus raiuda korraga üle 10 puu suuremal territooriumil (suurem kui 0,5 ha), otsustab raieloa väljastamise linnavalitsus. 

3. Otsus

Väljastada OÜ-le Fund Ehitus (reg.kood 11277437) raieluba 60 puu raieks aadressil Vahrta 3 Narva seoses vana päästedepoo ja pommivarjendi lammutamise ja uue päästehoone ehitusega vastavalt OÜ Sirkel&Mall 20.01.2011.a. projekti Päästedepoo ja pommivarjendi lammutusprojekt (töö nr. 29-10) osale Likvideeritava haljastuse inventariseering (Joonis AP-3).
4. Rakendussätted 

4.1. Narva Linnavalitsuse Linnavara- ja Majandusametil teha korraldus teatavaks OÜ-le Fund Ehitus (reg.kood 11277437).

4.2. Korraldus jõustub seadusega sätestatud korras. 
4.3. Korraldust võib vaidlustada, esitades kaebuse Tartu Halduskohtu Jõhvi kohtumajale 30 päeva jooksul arvates Narva Linnavalitsuse poolt korralduse teatavakstegemist.

